Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: kiegészített 1991. évi XXV. törvény 27. §-ának (3) — a II/2.
Paragraph Index: 705

1. Tevékenységek 1.1. A Segély az alábbi tevékenységek (a Tevékenységek) támogatására szolgál: Tanulmány készítése egy későbbi Tőkepiac fejlesztési projekt előkészítésére a Magyar Köztársaság tőkepiacait illetően azzal a céllal, hogy támogassa a Kedvezményezett erőfeszítéseit a magyar tőkepiacok általános szabályozási és intézményi kereteinek fejlesztésére. A tanulmány egyebek között a következőkre fog összpontosítani: (i) a tőkebefektetési és hosszú lejáratú finanszírozási eszközök potenciális piacának a meghatározása érdekében eszköz típusok, termék feltételek, lejáratok, árazás és egyéb szempontok feltárása mind a kínálati, mind a keresleti oldalon; (ii) konkrét jogi szabályozási és intézményi mechanizmusok meghatározása és ajánlása a magyar tőkepiacok további fejlődésének elősegítése érdekében; (iii) annak felmérése, van-e szükség katalizáló intézményekre, beleértve adósság alapokat és készenléti kereteket, valamint a piaci infrastruktúra fejlesztési szükségleteinek felmérése.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes